Ek glo indien ons die bogenoemde definisies van die Hebreuse oogpunt af bekyk dan val selfs die tyd van Yahshua se eerste koms buite die aanvaarbare omskrywing.
Een ding wat ek nie kan begryp nie. Vat ‘n Jood soos Nehemiah Gordon. Torah geleerd. Hy skryf ‘n boek oor die Joodse Yahshua en die Griekse j-sus. Hy kom tot die gevolgtrekking dat die Joodse Yahshua ‘n Torah gehoorsame Rabbi was. Dit is juis die groot beswaar van die ortodokse Jode dat die Griekse j-sus die Torah gebreek het. Vir Nehemiah val daardie beswaar nou weg. (Hulle glo glad nie aan die nuwe testamentiese geskrifte nie – die Karaites nie)Maar intussen het hy die Hebreeuse vertaling van Matteus onder oë gehad. Hy het mos nie nou meer ‘n beswaar nie of ‘n rede om nie in die Messias Yahshua te glo nie? Maar die Messias het self gesê as jy My verwerp, verwerp jy die Vader. Ek parafraseer uiteraard na aanleiding van “Wie my haat, haat ook die Vader” – kan nie nou op die Skrif kom nie.
Dit maak nie vir my sin nie. En tog verneem ek is daar meer as 40% van die ortodokse Joodse Rabbis in Israel wat inderdaad in die kas is. Hulle glo in die Messias Yahshua as die Messias wat sou kom, maar hulle hou dit nog op hierdie stadium stil.
So daar is ortodokse Jode wat glo in Yahshua. Dan het diegene wat teen die muur staan en bid, mos nie ‘n verskoning nie.